Jurcsenko 2008. szeptember 9-én mutatkozott be hazája U21-es válogatottjában Litvánia ellen. Három meccsen a 2009-es U21-es labdarúgó-Európa-bajnokságon is pályára lépett hazája színeiben, de ezzel a három összecsapással véget is ért a torna nekik. 2009. augusztus 12-én Jurcsenko meglőtte első válogatott gólját, ő szerezte az osztrák U21-es válogatott elleni ifjúsági kontinensviadal-selejtező első gólját, végül 2–1-re győztek otthon. 2010. október 12-én a csatár kétszer is betalált az olaszoknak, a 3–0-s sikerrel kijutottak a 2011-es U21-es labdarúgó-Európa-bajnokságra.